નવી દિલ્હીઃ યુરોપ ટૂર દરમિયાન રાહુલ ગાંધી વારંવાર મોદી સરકાર, બીજેપી અને રાષ્ટ્રીય સ્વયંસેવક સંઘ (આરએસએસ)ને નિશાન બનાવી રહ્યાં છે. લંડનમાં કોંગ્રેસ અધ્યક્ષ રાહુલે સંઘની તુલના અરબ દેશોના મુસ્લિમ બ્રધરહુડ સાથે કરતાં કહ્યું હતું કે ભારતમાં એવું પહેલીવાર થઈ રહ્યું છે જ્યારે સંસ્થાઓ પર કબજો કરવાની કોશિશ કરવામાં આવી રહી છે. રાહુલ ગાંધીએ આરએસએસ પર ગંભીર આરોપ લગાવ્યાં હતાં. રાહુલના આ આરોપ પર બીજેપીએ પણ પલટવાર કર્યો હતો અને માફી માગવાનું કહ્યું હતું.